काशी प्रवास के दौरान 18 फरवरी को संघ प्रमुख सम्पूर्णानंद संस्कृत विश्वविद्यालय ग्राउंड में 21 हजार गणवेशधारी स्वयंसेवकों को संबोधित करेंगे। जबकि 20 फरवरी को सर संघचालक सरकार के नुमाइंदों की मौजूदगी में संघ और बीजेपी संगठन की समन्वय बैठक को संबोधित करेंगे। जिसमें बीजेपी के राष्ट्रीय अध्यक्ष अमित शाह, राष्ट्रीय संगठन महामंत्री रामलाल, प्रदेश अध्यक्ष डॉ. महेंद्र नाथ पांडेय, सीएम योगी आदित्यनाथ, डिप्टी सीएम केशव प्रसाद मौर्य सहित कई मंत्रियों के शामिल होने की संभावना है। माना जा रहा है कि बैठकों का केंद्र बिंदु आगामी लोकसभा चुनाव में पूर्वांचल ही नहीं उत्तर प्रदेश में बीजेपी और पीएम मोदी की लोकप्रियता के ग्राफ को और ऊपर बढ़ाना होगा।